rejauldu/bengali-wikipedia huggingface dataset:
ন্যাশনাল জিওগ্রাফিক চ্যানেল (ভারত) () হল একটি ভারতীয় প্রামাণ্যচিত্র বিষয়ক বাণিজ্যিক টেলিভিশন চ্যানেল, যাকে বাণিজ্যিকভাবে সংক্ষেপে ন্যাট জিয়ো ইন্ডিয়া বলা হয়। এটি ডিসকভারি চ্যানেল ও হিস্ট্রি চ্যানেলের ন্যায় বিভিন্ন প্রামাণ্যচিত্র নির্মাণ প্রতিষ্ঠান, বিশেষ করে দ্যা ন্যাশনাল জিওগ্রাফিক সোসাইটি দ্বারা নির্মিত সত্যঘটনানির্ভর ডকুড্রামা এবং জীবজগৎ,প্রকৃতি,ইতিহাস প্রভৃতির উপর ভিত্তি করে নির্মিত প্রামাণ্য অনুষ্ঠান সম্প্রচার করে। বর্তমানে এটি মূল ইংরেজি এবং হিন্দী, তামিল, তেলুগু ও বাংলা ভাষায় ডাবিং করা অডিও ফিডসহ ভারত ও বাংলাদেশে যৌথভাবে তাদের অনুষ্ঠানসমূহের সার্বক্ষণিক স্যাটেলাইট সম্প্রচার করে। এটি বর্তমানে নর্মাল ডেফিনেশন ছাড়াও এইচ. ডি. ফরম্যাটেও সম্প্রচারিত হয়। বাংলাদেশের প্রায় সকল কেবল অপারেটরে চ্যানেলটির সম্প্রচার হয়। বাংলা ভাষায় ডাবিং অনুষ্ঠান প্রচারের কারণে খুব দ্রুত জনপ্রিয় চ্যানেল হিসেবে দর্শকমনে জায়গা করে নিয়েছে চ্যানেলটি।  অনুষ্ঠানমালা ন্যাশনাল জিওগ্রাফিক চ্যানেল ভারত  নিম্নলিখিত অনুষ্ঠানগুলি সম্প্রচার করে থাকে:NAT GEO INDIA SHOWS  ব্যাঙ্গেড আপ এ্যাব্রোড  কট ইন দ্যা এ্যাক্ট  এক্সপেন্ডিশন উইল্ড  ব্রেইন গেম  সাইন্স অব স্টুপিড  স্নেক ইন দ্যা সিটি   ওয়েরড বাট্ ট্রু  ডু অর ডাই  ডেনজার ডেকোডেড   তথ্যসূত্র   বিষয়শ্রেণী:ভারতের টেলিভিশন নেটওয়ার্ক বিষয়শ্রেণী:১৯৯৮-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:ভারতে বাংলা ভাষার টেলিভিশন চ্যানেল বিষয়শ্রেণী:স্টার ইন্ডিয়া বিষয়শ্রেণী:ভারতের ইংরেজি ভাষার টেলিভিশন স্টেশন
সেলুলার জেল বা কালাপানি (হিন্দি ভাষায়: काला पानी क़ैद ख़ाना) ভারতের আন্দামান ও নিকোবর দ্বীপপুঞ্জে অবস্থিত একটি পূর্বতন কারাগার। ১৯০৬ সালে এই কারাগারটির নির্মাণ সম্পন্ন হয়। ভারতের স্বাধীনতা সংগ্রামে অংশগ্রহণকারী বহু বিশিষ্ট আন্দোলনকারী যেমন বটুকেশ্বর দত্ত, উল্লাসকর দত্ত ও বিনায়ক দামোদর সাভারকরকে এই কারাগারে বন্দী করে রাখা হয়েছিল। এখন এই দালানটি জাতীয় স্মৃতি স্মারক হিসেবে ব্যবহৃত হচ্ছে। আন্দামান দ্বীপপুঞ্জে একমাত্র সেলুলার জেলটিই পোড়ামাটির ইঁটে নির্মিত।  ইতিহাস   স্বাধীনতা সংগ্রামের একটি বিশেষ অংশ হয়ে উঠেছিল এই সেলুলার জেল। ১৮৯৩ সালে শুরু হয়েছিল এই জেল তৈরির কাজ তা শেষ হয়েছিল ১৯০৬ সালে । স্বাধীনতার প্রথম যুদ্ধ এবং সিপাহী বিদ্রোহের পর প্রায় ২০০ জন বিদ্রোহীকে আন্দামান দ্বীপান্তরে পাঠিয়ে দিয়েছিল ব্রিটিশরা। বলা হয় ১৮৫৭ সালের ডিসেম্বর মাসে দ্বীপগুলিকে পরিদর্শন করেছিলেন তারা। ১৮৫৮ সালের জানুয়ারিতে ব্রিটিশ সরকার একটি প্রতিবেদনও জমা দেন। সে সময় সরকার আন্দামান দ্বীপকে কারাগার বা জেল হিসাবে ব্যবহার করার জন্য সিদ্ধান্ত নেন। প্রথম ১০ মার্চ ২০০ জন বিদ্রোহীকে এখানে আনা হয়েছিল।  উনিশ শতকে যখন ভারত পরাধীন ঠিক সে সময় স্বাধীনতার সংগ্রাম ছিল তুঙ্গে। অনেক বিদ্রোহীদের ফাঁসি তো দেওয়া হতোই, আবার অনেকের ঠাঁই হত সেই ভয়ংকর দ্বীপে। তখন ব্রিটিশ সরকার ভাবলেন এবার আন্দামানের দরকার এক নিরাপত্তা সমেত একটি কারাগার। তখনই নির্মিত হয়েছিল এই কালাপানি বা সেলুলার জেল। সে সময় বহু বিদ্রোহীকে এই কারাগারে রাখা হতো। ব্রিটিশ রাজকর্মচারী চার্লস জেমস ল্যাল এবং চিকিৎসক এ এস লেথব্রিজের নেতৃত্বে দুই সদস্যের একটি কমিটি ১৮৯০ সালে পোর্ট ব্লেয়ার পরিদর্শন করেন এবং পোর্ট ব্লেয়ারের কাছে নির্মিত হয়েছিল এই কারাগার। বর্মা থেকে লাল রঙের ইট এনে প্রথম তৈরি হয়েছিল এই কারাগার।  স্বাধীনতার পরবর্তী সময়ে  ১৯৭৯ খ্রিস্টাব্দের ১১ ই ফেব্রুয়ারি ভারতের তৎকালীন প্রধানমন্ত্রী মোরারজী দেশাই এটিকে জাতীয় স্মারক স্মৃতিস্তম্ভ হিসাবে স্বীকৃতি দেন।   তথ্যসূত্র    বহিঃসংযোগ    www.andamancellularjail.org  বিষয়শ্রেণী:ভারতে ব্রিটিশ শাসন বিষয়শ্রেণী:ভারতের বন্ধ কারাগার বিষয়শ্রেণী:আন্দামান ও নিকোবর দ্বীপপুঞ্জের ইতিহাস বিষয়শ্রেণী:সাম্রাজ্যবাদের ইতিহাস বিষয়শ্রেণী:ভারতের স্বাধীনতা আন্দোলন বিষয়শ্রেণী:আন্দামান ও নিকোবর দ্বীপপুঞ্জের পর্যটন বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:১৯০৬-এ ভারতে প্রতিষ্ঠিত বিষয়শ্রেণী:এশিয়ায় ব্রিটিশ ঔপনিবেশিক কারাগার বিষয়শ্রেণী:আন্দামান ও নিকোবর দ্বীপপুঞ্জের ভবন ও স্থাপনা বিষয়শ্রেণী:ভারতের স্মৃতিস্তম্ভ ও স্মারক বিষয়শ্রেণী:ভারতের ইতিহাস জাদুঘর বিষয়শ্রেণী:ভারত ভিত্তিক সাংস্কৃতিক সংগঠন বিষয়শ্রেণী:২০শ শতাব্দীতে ভারতের স্থাপত্য বিষয়শ্রেণী:আন্দামান ও নিকোবর দ্বীপপুঞ্জের কারাগার
নলিনীকান্ত সরকার(জন্ম ২৮ শে সেপ্টেম্বর ১৮৮৯ খ্রিষ্টাব্দ - মৃত্যু ১৮ ই মে ১৯৮৪ খ্রিষ্টাব্দ) একাধারে সাহিত্যিক, সাংবাদিক, কবি, গায়ক,সাহিত্যবোদ্ধা ও ছন্দশ্রী ছিলেন। তবে হাসির গানের রচয়িতা ও গায়ক হিসাবেই তার বিশেষ খ্যাতি। তিনি কাজী নজরুল ইসলামের চিরসুহৃদ। তিনি নজরুলের স্বরলিপির সংকলন সুরমুকুর এর স্বরলিপিকার। নলিনীকান্ত সাংবাদিকতার হাতেখড়ি শরৎচন্দ্র পণ্ডিত বা দাদাঠাকুরের 'জঙ্গীপুর সংবাদ' পত্রিকায়। শরৎচন্দ্রের পণ্ডিতের জীবিত থাকার অবস্থাতেই তার লেখা 'দাদাঠাকুর'বইটি চলচ্চিত্রায়িত হয়েছিল। ছবি বিশ্বাস দাদাঠাকুরের ভূমিকায় অভিনয় করেন।  সংক্ষিপ্ত জীবনী নলিনীকান্ত সরকারের পিতা ছিলেন মালদহ জেলার কালিয়াচকের নিকুঞ্জবিহারী সরকার।  নলিনীকান্তর শৈশব ও কৈশোর কাটে পশ্চিম বঙ্গের মুর্শিদাবাদ জেলার নিমতিতা এলাকার জগতাই গ্রামে। বিপ্লবী দলের সাথে জড়িত ছিলেন। বরদাচরণ মজুমদারের অধীনে তিনি কিছুদিন লালগোলা রাজাদের গ্রন্থাগারে কাজ করেন।  তিনি কাজী নজরুল ইসলামের লেখা বেশ কিছু গান বেতার ও গ্রামোফোনে গেয়েছেন। নজরুলের প্রথম স্বরলিপির সংকলন সুরমুকুর এর স্বরলিপি তার করা। এতে নজরুলের ২৭টি গানের স্বরলিপি রয়েছে। বইটি ডি এম লাইব্রেরি থেকে ১৯৩৪ সালে প্রকাশিত হয়। মূলত তারই আগ্রহে নজরুল রেকর্ডিংয়ের সাথে যুক্ত হয়েছিলেন। এছাড়া কৌতুক অভিনেতা শরৎ পণ্ডিতের  জীবদ্দশায় তার জীবনীগ্রন্থ দাদাঠাকুর রচনা করেন নলিনীকান্ত সরকার।  ভক্ত ও বৈষ্ণব পরিবারের সন্তান তিনি শৈশব থেকেই আধ্যাত্মিকতার দিকে আকৃষ্ট ছিলেন। পরবর্তীকালে বহু সাধু মহাপুরুষের সান্নিধ্যে আসেন। গৃহীযোগী বরদাচরণ মজুমদার, যোগীর কালীপদ গুহরায় প্রভৃতির প্রিয়পাত্র ছিলেন। ১৯২১ খ্রি. পুদুচেরিতে তিনি প্রথম শ্রীঅরবিন্দকে দর্শন করে যোগ সাধনা গ্রহণের সুযোগ পান। পরে ১৯৪৮ খ্রিষ্টাব্দে সপরিবারে পুদুচেরি আশ্রমবাসী হন। সেখানেই ১৯৮৪ খ্রিষ্টাব্দের ১৮ ই মে প্রয়াত হন।  গ্রন্থাবলি  সুরমুকুর (১৯৩৪)  শ্রদ্ধাস্পদেষু  দাদাঠাকুর   কান্তপদলিপি   হাসির অন্তরালে   আসা যাওয়ার মাঝখানে   তথ্যসূত্র  5.সংসদ বাঙালি চরিতাভিধান প্রথম খণ্ড ৫ম সংস্করণ ৩য় মুদ্রণ (পৃষ্ঠা ৩৪৮) ISBN 978-81-7955-135-6  বহিঃসংযোগ  বিষয়শ্রেণী:বাঙালি লেখক বিষয়শ্রেণী:বাঙালি কৌতুকাভিনেতা বিষয়শ্রেণী:১৮৮৯-এ জন্ম বিষয়শ্রেণী:১৯৮৪-এ মৃত্যু
পিকিং অপেরা, বা বেইজিং অপেরা, (, বাংলা উচ্চারণ: জিংচ্যু) হল চৈনিক অপেরার (গীতিনাট্য) সবচেয়ে প্রভাবশালী রূপ, যা সঙ্গীত, গায়কী, মূকাভিনয়, নৃত্য এবং মল্লক্রীড়াকে (ব্যায়ামকৌশল) একত্রিত করে। এটি মধ্য-ছিং রাজবংশের (১৬৪৪−১৯১২) সময় বেইজিংয়ে উদ্ভূত হয়েছিল এবং এটি ১৯তম শতাব্দীর মাঝামাঝি সময়ে সম্পূর্ণরূপে বিকশিত ও স্বীকৃত হয়েছিল। ধরনটি ছিং দরবারে অত্যন্ত জনপ্রিয় ছিল, এবং এটি চীনের অন্যতম সাংস্কৃতিক সম্পদ হিসাবে বিবেচিত হয়েছে। প্রধান মঞ্চাভিনয় দলসমূহ বেইজিং, থিয়েনচিন ও সাংহাই ভিত্তিক।  শিল্পের রূপটি তাইওয়ানেও সংরক্ষিত আছে, যেখানে এটি গুউচ্যু (বাংলা: জাতীয় অপেরা) নামেও পরিচিত। এটি মার্কিন যুক্তরাষ্ট্র ও জাপানের মতো অন্যান্য অঞ্চলেও ছড়িয়ে পড়েছে।  পিকিং অপেরা চার ধরনে প্রধান চরিত্রকে তুলে ধরে, যেগুলি হল শেং (ভদ্রলোক), তান (মহিলা), চিং (রুক্ষ পুরুষ), এবং ছৌ (বিদূষক)। মঞ্চাভিনয় দলে প্রায়শই প্রতিটি বৈচিত্র্যের বেশ কয়েকটি, সেইসঙ্গে অসংখ্য দ্বিতীয় ও তৃতীয় শ্রেণির অভিনেতা থাকে। তাদের বিস্তৃত ও রঙিন পোশাকের সঙ্গে, অভিনেতাগণ পিকিং অপেরার বৈশিষ্ট্যগতভাবে বিক্ষিপ্ত মঞ্চে একমাত্র কেন্দ্রবিন্দু। তারা বক্তৃতা, গান, নৃত্য ও যুদ্ধের দক্ষতা ব্যবহার করে এমন গতিময়তায় (নড়াচড়া) যা বাস্তবের পরিবর্তে প্রতীকী ও ইঙ্গিতপূর্ণ। সর্বোপরি, অভিনয়কারীদের দক্ষতা তাদের গতিময়তার সৌন্দর্য অনুসারে মূল্যায়ন করা হয়। অভিনয়কারীরা বিভিন্ন ধরনের শৈলীগত রীতিনীতিও মেনে চলে, যা দর্শকদের প্রযোজনার পটভূমি অনুধাবন করতে সাহায্য করে। প্রতিটি গতিময়তার মধ্যে অর্থের স্তরগুলি অবশ্যই সংগীতের সঙ্গে সময়মতো প্রকাশ করা উচিত। পিকিং অপেরার সঙ্গীতকে শিফি (西皮) ও রহুয়াং (二黄) শৈলীতে ভাগ করা যায়। সুরের মধ্যে আরিয়া, নির্দ্দিষ্ট-স্বরের সুমিষ্ট গীত ও ঘাতযন্ত্র নমুনাসমূহ অন্তর্ভুক্ত। পিকিং অপেরার নাট্যসম্ভারে ১,৪০০ টিরও বেশি কাজ রয়েছে, যা চৈনিক ইতিহাস, লোককাহিনী ও ক্রমবর্ধমানভাবে সমকালীন জীবন ভিত্তিক।  ঐতিহ্যগত পিকিং অপেরাকে সাংস্কৃতিক বিপ্লব (১৯৬৬−১৯৭৬) সময় "সামন্তবাদী" ও "বুর্জোয়া" হিসাবে নিন্দা করা হয়েছিল এবং উক্ত পর্ব বা সময়কাল শেষ না হওয়া পর্যন্ত বেশিরভাগই বিপ্লবী অপেরাসমূহের সঙ্গে প্রতিস্থাপিত হয়েছিল। সাংস্কৃতিক বিপ্লবের পরে, এই রূপান্তরসমূহ মূলত পূর্বাবস্থায় ফিরিয়ে আনা হয়েছিল। সাম্প্রতিক বছরগুলিতে, পিকিং অপেরা অভিনয়কারীদের গুণমান উন্নত করা, নতুন সাধন উপাদানগুলিকে উপযোগী করা, কাজগুলিকে সংক্ষিপ্তকরণ এবং নতুন ও মূল নাটকসমূহ সম্পাদন করা সহ সংস্কারের চেষ্টা করার মধ্য দিয়ে দর্শক সংখ্যা হ্রাসের প্রতি সাড়া দিয়েছে।  তথ্যসূত্র  উদ্ধৃতি    উৎস    জার্নাল নিবন্ধ   গ্রন্থপঞ্জি  বিষয়শ্রেণী:পিকিং অপেরা বিষয়শ্রেণী:অধরা সাংস্কৃতিক ঐতিহ্য
মাইকেল জর্জ লুবি একজন গণিতবিদ এবং কম্পিউটার বিজ্ঞানী। লুবি এমআইটি থেকে গণিতে ১৯৭৫ সালে বিএসসি ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, বার্কলে থেকে কম্পিউটার বিজ্ঞানে ১৯৮৩ সালে পিএইচডি ডিগ্রি অর্জন করেন। তিনি ২০০৭ সালে আইইইই এরিক ই সামনার অ্যাওয়ার্ড এবং ২০১২ সালে আইইইই রিচার্ড ডব্লিউ হ্যামিং মেডেল লাভ করেন  তথ্যসূত্র  বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য বিষয়শ্রেণী:মার্কিন ক্রিপ্টোগ্রাফার
উফুফুনেনে হল একটি সংস্কৃতি-আবদ্ধ সিন্ড্রোম। সংস্কৃতিভেদে এটিকে অভিশাপ কিংবা পৈশাচিক ভর করা হিসাবে দেখা হয়ে থাকে। এটি দক্ষিণ আফ্রিকার জুলু এবং খোসাভাষী সম্প্রদায়গুলিতে সর্বাধিক লক্ষ্যণীয়। কেনিয়াতে এটিকে সাকা বলে অভিহিত করা হয়। এটিকে যাদুকরী টোটকার (প্রত্যাখ্যাত প্রেমীদের দ্বারা প্রদত্ত) বা কোন আত্মা অথবা পৈশাচিক ভর করার ফলস্বরূপ দেখা দেওয়া একরকম উদ্বিগ্ন অবস্থা হিসেবে বিবৃত করা হয়ে থাকে। জুলুদের মধ্যে এটি খুবই প্রচলিত।   লক্ষণ ও উপসর্গ  উফুফুনেনের লক্ষণ ও উপসর্গগুলোর মধ্যে রয়েছে চিৎকার করা, কান্না করা, স্যুডোলালিয়া, পক্ষাঘাত, সন্মোহের মতো অবস্থা, চেতনা হ্রাস, অস্থায়ী অন্ধত্ব এবং যৌন দুঃস্বপ্ন অনুভব করা।   আরও দেখুন    আমাফুফুনেনা   তথ্যসূত্র   বিষয়শ্রেণী:দুশ্চিন্তামূলক মানসিক ব্যাধি বিষয়শ্রেণী:চিত্তভ্রংশী বাতুলতা বিষয়শ্রেণী:বাতুলতা বিষয়শ্রেণী:মানসিক অবস্থা
কুবলাই খান (;"Kublai Khan". Random House Webster's Unabridged Dictionary. ,  Xubilaĭ xaan; , "কুবলাই রাজা";( ২৩ সেপ্টেম্বর, ১২১৫ – ১৮ ফেব্রুয়ারি, ১২৯৪), মধ্যযুগের একজন মোঙ্গল দলপতি এবং শাসনকর্তা। তিনি চীনের ইউয়ান রাজবংশের প্রতিষ্ঠাতা ও প্রথম সম্রাট হিসাবে ১২৭১ খ্রিষ্টাব্দ হতে ১২৯৪ খ্রিষ্টাব্দ পর্যন্ত চীন শাসন করেন।  কুবলাই খান ছিলেন তলুই ও সরঘাঘতানি বেকির দ্বিতীয় পুত্র। তার পিতামহ ছিলেন চেঙ্গিস খান। ১২৬০ খ্রিষ্টাব্দে কুবলাই খান তার বড় ভাই মংকু খানের স্থলাভিষিক্ত হন। কুবলাই খানের আরেক ভাই হালাকু খান পারস্য জয় করেন এবং সেখানে ইলখানাত নামে রাজ্য প্রতিষ্ঠা করেন।   তথ্যসূত্র    বহিঃসংযোগ   Inflation under Kublai   Relics of the Kamikaze  (Archaeological Institute of America)    বিষয়শ্রেণী:১২১৫-এ জন্ম বিষয়শ্রেণী:১২৯৪-এ মৃত্যু বিষয়শ্রেণী:মঙ্গোলীয় বৌদ্ধ রাজশাসক বিষয়শ্রেণী:ইউয়ান রাজবংশের সম্রাট বিষয়শ্রেণী:মঙ্গোল সাম্রাজ্যের খাগান বিষয়শ্রেণী:চেঙ্গিস খানের বংশধর বিষয়শ্রেণী:বোরজিগিন বিষয়শ্রেণী:প্রতিষ্ঠাতা রাজশাসক বিষয়শ্রেণী:১৩শ শতাব্দীর মঙ্গোল খান বিষয়শ্রেণী:১৩শ শতাব্দীর চীনা রাজশাসক
ড্যানিয়েল জোন্স (২৬ সেপ্টেম্বর ১৯০৮ - ১৯ ফেব্রুয়ারি ১৯৮৫) ছিলেন একজন ব্রিটিশ লেবার পার্টির রাজনীতিবিদ এবং ১৯৫৯ থেকে ১৯৮৩ সাল পর্যন্ত বার্নলির সংসদ সদস্য (এমপি)।   জীবনের প্রথমার্ধ  জোন্স রোন্ডার ইনিশির স্কুল এবং ন্যাশনাল কাউন্সিল অফ লেবার কলেজে পড়াশোনা করেছিলেন যেখানে তিনি নিজেই একজন প্রভাষক হয়েছিলেন। তিনি একজন ট্রেড ইউনিয়ন কর্মকর্তা ছিলেন।   সংসদীয় কর্মজীবন  ১৯৫৫ সালের সাধারণ নির্বাচনে তিনি ব্যারি নির্বাচনী এলাকা থেকে প্রতিদ্বন্দ্বিতা করতে পরাজিত হন। তবে ১৯৫৯ সালের সাধারণ নির্বাচনে বার্নলির এমপি হিসেবে পুনরায় নির্বাচিত হন। ১৯৮৩ সালের সাধারণ নির্বাচনে অবসর গ্রহণের আগ পর্যন্ত তিনি পুনরায় নির্বাচিত হন, যখন পিটার পাইক তার স্থলাভিষিক্ত হন। ১৯৭৯ সালের নির্বাচনে জোন্সের রক্ষণশীল প্রতিদ্বন্দ্বী ছিলেন অ্যান উইডেকম্ব, যিনি তার প্রথম সংসদীয় প্রতিদ্বন্দ্বিতা করছিলেন।  জোন্স কখনও মন্ত্রীর পদ লাভ করেননি, তবে ১৯৬৪ সালে বাণিজ্য বোর্ডের সভাপতি ডগলাস জে-এর সংসদীয় ব্যক্তিগত সচিব হিসেবে দায়িত্ব পালন করেন।   পরিবার  তিনি তার স্ত্রী ফিলিসকে বিয়ে করেছিলেন। তার তিন সন্তান ছিল (দুই ছেলে এবং এক মেয়ে) এবং তিনি আরও তিনজনকে লালন-পালন করেছিলেন। তার মেয়ে দারি টেলর ১৯৯৭ থেকে ২০১০ সাল পর্যন্ত স্টকটন সাউথের সংসদ সদস্য ছিলেন।   তথ্যসূত্র    টাইমস গাইড টু দ্য হাউস অফ কমন্স, ১৯৭৯ এবং ১৯৮৩ সংস্করণ     বহিঃসংযোগ      বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:সম্মিলিত প্রকৌশল ইউনিয়ন সমর্থিত সংসদ সদস্য বিষয়শ্রেণী:১৯৮৫-এ মৃত্যু বিষয়শ্রেণী:১৯০৮-এ জন্ম
পার্বত্য চট্টগ্রাম-১ আসন ছিল বাংলাদেশের জাতীয় সংসদের নির্বাচনী এলাকার একটি। এটি পার্বত্য চট্টগ্রাম (রাঙামাটি, খাগড়াছড়ি, ও বান্দরবান) জেলায় অবস্থিত জাতীয় সংসদের আসন ছিল।   সীমানা    ইতিহাস  পার্বত্য চট্টগ্রাম-১ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩মানবেন্দ্র নারায়ণ লারমাপার্বত্য চট্টগ্রাম জনসংহতি সমিতি১৯৭৯উপেন্দ্র লাল চাকমাজাতীয় সমাজতান্ত্রিক দল-জেএসডিআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:পার্বত্য চট্টগ্রামের জাতীয় সংসদীয় বিলুপ্ত আসন বিষয়শ্রেণী:পার্বত্য চট্টগ্রাম বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
ছোলিয়া (কুমাওনি: ) বা হুডকেলি (বা হুডকে; ) একটি ঐতিহ্যবাহী লোকনৃত্য যা ভারতের উত্তরাখণ্ড রাজ্যের কুমায়ুন বিভাগ এবং নেপালের সুদুরপশ্চিম প্রদেশে উদ্ভূত।  এটি আজ কুমাওনি এবং সুদুরপশ্চিমি (প্রধানত দোতি, বৈতাদি এবং দারচুলা জেলায়) সংস্কৃতির প্রতীক হয়ে উঠেছে। এটি মূলত বিয়ের শোভাযাত্রার সাথে একটি তরবারি নৃত্য তবে এখন এটি অনেক শুভ অনুষ্ঠানে সঞ্চালিত হয়।  এটি কুমায়ুন বিভাগের আলমোড়া, বাগেশ্বর, চম্পাওয়াত এবং পিথোরাগড় জেলা এবং নেপালের দোতি, বৈতাদি এবং দারচুলা জেলায় বিশেষভাবে জনপ্রিয়। এই তরবারি নৃত্যের এক হাজার বছরেরও বেশি ইতিহাস রয়েছে এবং এটি কুমাওনি জনগণ এবং খাস জনগণের সামরিক ঐতিহ্যের সাথে জড়িত। উৎপত্তি   thumb|হুডকেলি নৃত্য, নেপাল এক হাজার বছরেরও বেশি সময় ধরে, এই নৃত্যের উৎপত্তি কুমায়ুনের যুদ্ধরত ক্ষত্রিয়দের মধ্যে রয়েছে - খাসা এবং কাতিউরিস যখন তলোয়ারের বিন্দুতে বিয়ে করা হত। দশম শতাব্দীতে স্থানীয় ক্ষত্রিয়রা চাঁদ রাজাদের দ্বারা একত্রিত হয়েছিল। অভিবাসী রাজপুতদের এক ধারা যারা স্থানীয় ক্ষত্রিয়দের একটি ছোট সংখ্যালঘু শ্রেণী করে তুলেছিল তারাও পার্বত্য রীতিনীতি গ্রহণ করেছিল এবং তাদের ঐতিহ্য ও ভাষা দিয়ে পাহাড়ি সংস্কৃতিকে প্রভাবিত করেছিল। তলোয়ারের ডগায় বিয়ের দিন শেষ হয়ে গিয়েছে, তবে এর সাথে যুক্ত ঐতিহ্যগুলি এখনও অব্যাহত আছে।  এই কারণেই বিয়ের বর এখনও কুমায়ুনে কুনওয়ার বা রাজা নামে পরিচিত। তিনি বিয়ের শোভাযাত্রায় একটি ঘোড়ায় চড়েন এবং তার কোমরবন্ধে খুকরি পরেন।   তথ্যসূত্র   The Himalayan Gazetter by E. T. Atkinson  The History of Kumaun by B. D. Pandey  বিষয়শ্রেণী:উত্তরাখণ্ডের বিভাগ বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতীয় সংস্কৃতি বিষয়শ্রেণী:ভারতের নৃত্য বিষয়শ্রেণী:ভারতীয় লোকনৃত্য
অশিমা আনন্দ হলেন এক জন দিল্লির বল্লোভ ভাই প্যাটেল চেস্ট ইন্সটিটিউট-এর প্রধান পরিদর্শক ও প্রধান বৈজ্ঞান আধিকারীক ।তিনি শ্বাসতন্ত্র বিষয়ক এক জন বিশেষজ্ঞ ।   জীবন  ২৭ জুলাই ১৯৫০ সালে অশিমা আনন্দ দিল্লিতে জন্ম গ্রহণ করেন।এর পর বিদ্যালয়ের পড়াশোনা করেন দিল্লি ও শ্রীনগরে।. ।এর পর তিনি ১৯৬৯ সালে মিরান্ড হাউস কলেজ থেকে বি.এসসি ডিগ্রি , ১৯৭১ সালে জুয়োলোজি বিষয়ে এম.এসসি ডিগ্রি ও ১৯৭৮ সালে পি.এইচডি ডিগ্রি লাভ করেন বল্লোভভাই প্যাটেল চেস্ট ইন্সটিটিউট থেকে দিল্লি বিশ্ববিদ্যালয়-এর অধিনে।   আরও   কবিতা শাহ্  সোনিয়া নিত্যানন্দ  পুনম সালোত্রা  রাজেশ্বরী চট্টোপাধ্যায়  অন্নপূর্ণা সুব্রমনিয়াম   তথ্যসূত্র   বিষয়শ্রেণী:ভারতের মহিলা বিজ্ঞানী বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী চিকিৎসাবৈজ্ঞানিক গবেষক বিষয়শ্রেণী:ভারতীয় চিকিৎসাবৈজ্ঞানিক গবেষক
মিসটেক এস.কে. পরিচালিত ২০১৩ সালের একটি বাংলা চলচ্চিত্র। কাহিনী পাঁচজন বন্ধুর জীবনের ঘিরে আবর্তিত এই চলচ্চিত্রের গল্প। চলচ্চিত্রটিতে কলেজ ও বিশ্ববিদ্যালয়ের সময়কালীন সময়ে তাঁদের মুখোমুখি হওয়া সমস্যাগুলি বিশ্লেষণ করা হয়েছে। এখানে দেখানো হয়েছে যে সঠিক কাজের জন্য সঠিক সময় ব্যবহার করা না হয়, তাবে তা গুরুতর সমস্যার দিকে নিয়ে যেতে পারে। প্রীতি ঝানগিয়ানি, বিক্রম চট্টোপাধ্যায়, মালবিকা, সৌরভ ও ক্লিও পাঁচজন বন্ধু হিসেবে অভিনয় করেন, অভিনেত্রী হিসেবে ইন্দ্রাণী হালদার একটি গুরুত্বপূর্ণ চরিত্র রুপায়ন করেন। চলচ্চিত্রটিতে  কুনাল পাধে, বিশ্বজিৎ চক্রবর্তী, দুলাল লাহিড়ী, বরুণ চক্রবর্তী ও অন্যান্য অভিনেতা রয়েছেন।  অভিনয়ে  বিক্রম চট্টোপাধ্যায় -নীল  প্রীতি ঝানগিয়ানি  মালবিকা ব্যানার্জী  সৌরভ চ্যাটার্জী  ক্লিও (ফ্রান্স)  স্টেলা (সাউথ আফিকা)  ইন্দ্রাণী হালদার  কুনাল পাধে  বিশ্বজিৎ চক্রবর্তী  দুলাল লাহিড়ী  বরুণ চক্রবর্তী  তথ্যসূত্র  বহিঃসংযোগ  বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০১৩-এর চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:কলকাতার পটভূমিতে চলচ্চিত্র
হাতিগড় শিব দেবালয় বা দৌল যোরহাট নগর থেকে প্রায় পাঁচ মাইল দূরে ট্রাংক রোডের পাশে অবস্থিত একটি দেবালয়। ট্রাংক রোড (এ. টি. রোড) থেকে প্রায় তিনশ মিটার দক্ষিণে দৌলটি আছে। ১৭৮৬-৮৭ সালে এই দৌলের ভিত্তি স্থাপন করা হয়। আহোম স্বর্গদেউ গৌরীনাথ সিংহর ইচ্ছামতে মন্ত্রী পূর্ণানন্দ বুঢ়াগোহাঁই শিবদৌলের কাজ আরম্ভ করেছিলেন।  ইতিহাস আহোম স্বর্গদেউ গৌরীনাথ সিংহের (১৭৮০-৯৫) সময়ে মোয়ামরীয়া বিদ্রোহ তলে তলে চলতে থাকায় ১৭৮২ সালে মন্ত্রী ঘনশ্যাম বুঢ়াগোহাঁইর মৃত্যু হয়। তখন তাঁর পুত্র পূর্ণানন্দ বুঢ়াগোহাঁই রাজমন্ত্রী হন। রাজার ইচ্ছামতে পূর্ণানন্দ হাতিগড়ে একটি শিবদৌল প্রতিষ্ঠা করতে পাকা ভিত্তির কাজ আরম্ভ করেন। ১৭৮৬-৮৭ সালে এই ভিত্তি স্থাপন করা হয়। দেবালয়ের জন্য লেহুবর শর্মাকে ঠাকুর এবং একঘর শূদ্র মানুষকে পরিচালক নিয়োগ করা হয়। দৌলের নামে ন পুরো জমি বুঢ়াগোহাঁই দান করেন। ভিত্তির কাছে একটি পুকুরও খনন করা হয়।  ভিত্তির কাজ সম্পূর্ণ হয়ে আসাকালে মোয়ামরীয়ারা বিদ্রোহ আরম্ভ করে এবং আহোম রাজ্যর রাজধানী যোরহাট আক্রমণ করে। স্বর্গদেউ গৌরীনাথ সিংহ গুয়াহাটীতে পালিয়ে যান এবং পূর্ণানন্দ বুঢ়াগোহাঁই অন্য কয়েকজন প্রধানের সাথে রাজধানীতে থাকেন। অল্প সৈন্যে কয়েকদিন যুদ্ধ হওয়ার পরে বুঢ়াগোহাঁই সাহায্য চেয়ে ভটিয়া যান। ফলে ১৭৮৮ সালের জানুয়ারি মাসে মোয়ামরীয়া পুনরায় আহোম রাজধানী অধিকার করে। এই বিদ্রোহে লেহুবর ঠাকুরের পরিবারকে ধরে বহু মানুষ ঘরবাড়ি ছেড়ে পালিয়ে যায় এবং ফলে ভিত্তি স্থাপন করিয়েই হাতিগড়ের শিবদৌল তৈরির কাজও বিলম্বিত হয়। ১৭৯২ সালে বুঢ়াগোহাঁইর অনুরোধে ক্যাপ্টেন বেল্‌স ব্রিটিশ সৈন্য এনে বিদ্রোহ দমন করে গোরীনাথ সিংহকে পুনরায় রাজসিংহাসনে বসান।  বিদ্রোহর পরে দেশে আকাল দেখা দেয়। দৌল তৈরি কাজ করতে মানুষের অনিচ্ছা দেখা দেয়। বিদ্রোহর পরে লেহুবর ঠাকুর ফিরে এসে দেবালয়ের শিবলিঙ্গে নিয়মিত পূজা-অর্চনা আরম্ভ করেন। পূর্বে স্থাপিত ভিত্তির উপরে একটি টিনের ঘর গড়ে নেওয়া হয়।  পূজা-অর্চনা দৌলের কাছে লেহুবর ঠাকুরের সন্ততি এখনো কয়েক ঘর আছে। প্রত্যেক ঘরই পালা করে দেবালয়ে পূজা-অর্চনা করেন। বর্তমান দৌলটিকে নতুন করে তৈরির কাজ চলছে।  চিত্র  তথ্যসূত্র  বহিঃসংযোগ  হাতিগড় দেবালয়ের দৃশ্যশ্রাব্য ক্লিপ  হাতিগড় দেবালয়ের কয়েকটি আলোকচিত্র  বিষয়শ্রেণী:যোরহাটের দর্শনীয় স্থান বিষয়শ্রেণী:হিন্দু মন্দির
নাং রমণী গাভরু বা রহমত বানু বেগম (; জন্ম- আনুমানিক ১৬৫৬) আহোম চাওফা চুতাম্লা এবং পত্নী নাং পাখরি গাভরুর একমাত্র কন্যা, আহোম রাজ্যের রাজকুঁয়রী তথা মোগল সম্রাট মহম্মদ আজম শাহ-এর প্রথম  পত্নী ছিলেন। সম্পর্কে তিনি লাচিত বরফুকন এবং লালুকসোলা বরফুকন-এর ভাগিনী। লালুকসোলা বরফুকন আজম শাহকে গুয়াহাটিতে করা ষড়যন্ত্রের বিরোধিতা করেছিলেন।  প্রারম্ভিক জীবন জন্মসূত্রে রমণী গাভরু ছিলেন একজন আহোম কুঁয়রী। বাবা চাওফা চুতাম্লা এবং মা তামুলী কুঁয়রী পাখরি গাভরু। তিনি নাংচেং গাভরু এবং মাইনা গাভরু নামেও পরিচিত ছিলেন।  সম্পর্কে তিনি প্রসিদ্ধ আহোম প্রশাসক মোমাই তামুলী বরবরুয়া-এর ভাগিনী-নাতি এবং লাচিত বরফুকন এবং লালুকসোলা বরফুকন-এর ভাগিনী। এই দুজনে শরাইঘাটর যুদ্ধে অংশ নিয়ে রামসিংহ-এর অধীন মোগল সেনাকে পরাস্ত করে কামরূপ উদ্ধার করেছিলেন।  বিবাহ যখন মীরজুমলা আসাম আক্রমণ করে জয়ধ্বজ সিংহকে পরাস্ত করেন তখন ১৬৬৩ সালে টিপামর ঘিলাখারী ঘাটে আহোম এবং মোগলদের সন্ধি হয়। সন্ধি মতে, জয়ধ্বজ সিংহ ছবছরের কন্যা রমণী গাভরু এবং টিপাম রাজার কন্যাকে মোগল হারেমে পাঠাতে মনস্থ করেন। মীরজুমলার মোগল বঙ্গের রজধানী ঢাকায় ফিরে যাওয়ার পথে রোগে পড়ে মৃত্যু হয়। তখন ঢাকার সুবেদার শায়েস্তা খান তাঁকে কিছুদিন দেখাশুনা করেন বলে অনুমান করা হয়। এই মতে ১৬৬৩ সালের ১৫ জানুয়ারিতে রমণী গাভরু ঔরঙ্গজেব-এর সভায় উপস্থিত হন। তাঁকে ইসলামে ধর্মান্তরিত করার পর রহমত বানু বেগম নাম দেওয়া হয়। ১৬৬৮ সালের ১৩ মে'ত তাঁকে পাঁচ বছর বয়সে দিল্লীতে আনুষ্ঠানিকভাবে ঔরংজেবের পুত্র মহম্মদ আজম শাহের সাথে (আজমতারা) ১,৮০,০০০ টাকার যৌতুকর সাথে বিয়ে দেওয়া হয়।  ১৬৭১ সালে নতুন আহোম স্বর্গদেউ চক্রধ্বজ সিংহ-এর সেনা সেনাপতি লাচিত বরফুকন-এর নেতৃত্বে শরাইঘাটর যুদ্ধে গুয়াহাটি উদ্ধার করেন।  কয়েক বছর পর লাচিতের ভাই লালুকসোলা বরফুকন গুয়াহাটিকে মোগলদের হাতে ছেড়ে দিয়ে এর বিনিময়ে রাজা হওয়ার ষড়যন্ত্র করেন। সেই সময় রমণী গাভরুর স্বামী আজমতারা বঙ্গের সুবেদার হয়েছিলেন। এই কথা রমণী গাভরু বেগম হওয়ার পর মামা লালুকসোলাকে চিঠি লিখে এমন প্রতারণা না করতে সাবধানবাণী দেন। অবশ্য লালুকসোলা রমণী গাভরুর এই সাবধানবাণী প্রত্যাখ্যান করেন।  ঐতিহ্য বুরঞ্জীসমূহে মোগলদের হাতে ছেড়ে দেয়া ছসড়া রমণী গাভরুর বিষয়ে বেশি তথ্য নেই। বুরঞ্জীবিদ সূর্যকুমার ভূঞা নতুন তথ্য এবং কল্পনার সহায়তা নিয়ে ১৯৫১ সালে "রমণী গাভরু" নামের একটি জীবনী প্রকাশ করেন।  ঢাকা-এর লালবাগ দুর্গের মধ্যে "পরী বিবির সমধি" নামের এক স্মারক আছে। একাংশ ইতিহাসবিদ এটি বঙ্গের সুবেদার শায়েস্তা খানের বড়ো কন্যা বিবি পরীর সমাধি বলেন। অন্য একাংশের মতে এটি রমণী গাভরুর সমাধি, এবং সেইজন্যই সমাধির স্থাপত্যে প্রাক্‌-মুসলিম শৈলী দেখতে পাওয়া যায়।  তথ্যসূত্র  গ্রন্থপঞ্জি    বিষয়শ্রেণী:আহোম রাজবংশ বিষয়শ্রেণী:মোগল সাম্রাজ্যের মহিলা বিষয়শ্রেণী:আহোম রাজ্য
লম্বো তাইং হলেন অরুণাচল প্রদেশের একজন ভারতীয় রাজনীতিবিদ। CEO Arunachal Pradesh. List of contesting candidates   ২০১৪ সালের অরুণাচল প্রদেশ বিধানসভা নির্বাচনে তায়েং মেবো আসন থেকে ভারতীয় জাতীয় কংগ্রেসের হয়ে বিনা প্রতিদ্বন্দ্বিতায় নির্বাচিত হয়েছিলেন। Assam Tribune. Congress wins 11 seats unopposed in Arunachal  শিক্ষাগত যোগ্যতায় তিনি স্নাতক (বিএ) পাশ।   আরো দেখুন   অরুণাচল প্রদেশ বিধানসভা    তথ্যসূত্র    বহিঃসংযোগ   লম্বো তাইং জনতা প্রতিনিধি প্রোফাইল   মাইনেটা প্রোফাইল  প্রোফাইল  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:অরুণাচল প্রদেশ বিধানসভার সদস্য বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:অরুণাচল প্রদেশের পিপলস পার্টির রাজনীতিবিদ বিষয়শ্রেণী:অরুণাচল প্রদেশ বিধানসভার সদস্য ২০১৪-২০১৯ বিষয়শ্রেণী:অরুণাচল প্রদেশ বিধানসভার সদস্য ২০১৯-২০২৪
থাম্ব|অভিক্ষেপ জ্যামিতি অভিক্ষেপ জ্যামিতি একটি জ্যামিতি যাতে বিন্দু ও রেখার ধারণা প্রতিসম। বিশেষত, যেখানে ইউক্লিডীয় জ্যামিতিতে দুইটি রেখা সমান্তরালও হতে পারে, অভিক্ষেপ জ্যামিতিতে দুইটি রেখা সব সময় একটি এবং কেবলমাত্র একটি বিন্দুতে ছেদ করে (তুলনীয়, দুইটি বিন্দু দিয়ে একটি এবং কেবলমাত্র একটি রেখা টানা যায়)।  গণিতের শাখা যা জ্যামিতিক পরিসংখ্যান এবং চিত্রের মধ্যে সম্পর্ক নিয়ে কাজ করে, বা ম্যাপিং, যা তাদের অন্য পৃষ্ঠে প্রজেক্ট করার ফলে হয়।   দ্বৈত বৈশিষ্ট্য  অভিক্ষেপ জ্যামিতির অন্যতম আকর্ষণীয় তাত্ত্বিক দিক হলো এর দ্বৈত বৈশিষ্ট্য: অভিক্ষেপ জ্যামিতির যে কোন উপপাদ্যে নিম্নলিখিত পরিবর্তনগুলোর সবগুলো প্রয়োগ করলে পরিবর্তিত উপপাদ্যটিও সত্য,  রেখার পরিবর্তে বিন্দু, বিন্দুর পরিবর্তে রেখা  (রেখার) উপরের পরিবর্তে (বিন্দু) দিয়ে যায়, (বিন্দু) দিয়ে যায়ের পরিবর্তে (রেখার) উপরে  একই রেখার উপরের পরিবর্তে একই বিন্দু দিয়ে যায়, একই রেখার উপরের পরিবর্তে একই বিন্দু দিয়ে যায়  ছেদের পরিবর্তে রেখা টানা, রেখা টানার পরিবর্তে ছেদ   তথ্যসূত্র   বিষয়শ্রেণী:অসম্পূর্ণ বিষয়শ্রেণী:জ্যামিতি